Diari Oficial de la Generalitat Valenciana


Sumari del DOGV 3002, del 29-05-1997 (1997/7897)

RESOLUCIÓ de 2 de maig de 1997, del sotssecretari de Benestar Social, per la qual delega en determinats òrgans de la Conselleria competències en matèria de personal.
---------------------------------------------------------------------------------------------------------------------------------------------------------------------

### Dades del document

Número de DOGV
:   3002

Data del DOGV
:   29-05-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7897


Data del document
:   02-05-1997

Organisme emissor
:   Conselleria de Benestar Social

Tipus de document
:   Resolució

Anàlisi jurídica

RESOLUCIÓ de 2 de maig de 1997, del sotssecretari de Benestar Social, per la qual delega en determinats òrgans de la Conselleria competències en matèria de personal.
  
El Reglament Orgànic i Funcional de la Conselleria de Benestar Social, aprovat mitjançant el Decret 37/1997, de 26 de febrer, del Govern Valencià, assigna part de les competències que l'anterior Conselleria de Treball i Afers Socials, a més de determinades competències que, fins aleshores tenien altres conselleries a la nova Conselleria de Benestar Social. I igualment, estableix una nova organització dels òrgans directius, amb la introducció de la figura de la Sotssecretaria de Benestar Social.
  
  
L'article 9 de l'esmentat reglament, d'acord amb l'article 74 de la Llei 5/1983, de 30 de desembre, del Govern Valencià, estableix entre les funcions del sotssecretari la direcció de tot el personal.
  
  
En conseqüència, circumstàncies d'economia administrativa, i d'índole territorial fan necessària que aquesta funció, pròpia del sotssecretari, siga delegada en el secretari general i en les Direccions Territorials de Benestar Social, segons l'article 13.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
En la seua virtut, el sotssecretari de Benestar Social de la Conselleria de Benestar Social, d'acord amb el que estableixen els articles 68 i 74 de la Llei 5/1983, de 30 de desembre, del Govern Valencià, resol
  
  
Primer
  
Les competències del sotssecretari de Benestar Social delega el secretari general de la Conselleria de Benestar Social que exercirà totes les competències que en matèria de personal concedeix l'article 74 de la Llei de Govern Valencià, sense perjudici de les competències que en l'apartat següent deleguen les diferents Direccions Territorials.
  
  
Segon
  
El sotssecretari de Benestar Social delega els directors territorials de la Conselleria de Benestar Social, respecte de tot el personal que presta serveis en l'àmbit territorial, per exercir les competències següents:
  
  
a) L'extensió, signatura i tramitació de les diligències de presa de possessió i de cessament.
  
b) La resolució de les sol·licituds de pròrroga del cessament.
  
c) La concessió de permisos i llicències.
  
d) La resolució de les reclamacions prèvies a la via judicial laboral que s'interposen contra les actuacions i resolucions dictades en execució de les competències relacionades amb el règim retributiu.
  
e) La imposició de sancions per faltes lleus i la proposta d'instrucció d'expedients disciplinaris per faltes greus o molt greus.
  
  
f) L'exercici de les funcions que sobre l'horari de treball del personal i sobre els sistemes de control corresponguem al sotssecretari de la Conselleria.
  
  
Tercer
  
Aquesta delegació d'atribucions no impedirà la possibilitat que el sotssecretari de Benestar Social avoque per a si mateix el coneixement dels assumptes.
  
L'avocació haurà de fer-se mitjançant acord motivat que haurà de ser notificat a les persones interessades en el procediment abans de la resolució final que es realitze.
  
  
Quart
  
En cap cas es pot delegar les atribucions que es posseeixen per delegació, i contingudes en aquesta resolució.
  
  
Cinquè
  
La delegació pot ser revocada en qualsevol moment per l'òrgan que delega, prèvia publicació de la revocació en el Diari Oficial de la Generalitat Valenciana segons el que estableixen els articles 13.3 i 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 68.5 i 6 de la Llei 5/1983, de 30 de desembre, del Govern Valencià.
  
  
Sisè
  
Les resolucions administratives adoptades per delegació indicaran expressament aquesta circumstància i es consideraran dictades per l'òrgan que delega.
  
Setè
  
Les delegacions dictades d'acord amb la delegació esgotaran la via administrativa, contra les quals es pot interposar un recurs contenciós administratiu.
  
  
Vuitè
  
Queda derogada la Resolució de 28 de març de 1996, del secretari general de la Conselleria de Treball i Afers Socials, per la qual es disposa la delegació d'atribucions en matèria de personal als directors territorials de la Conselleria.
  
  
València, 2 de maig de 1997.- El sotssecretari de Benestar Social: Eduardo Ovejero Adelantado.